CELEX: 32001L0090
Language: ro
Date: 2001-10-26 00:00:00
Title: Directiva 2001/90/CE a Comisiei din 26 octombrie 2001 de adaptare la progresul tehnic pentru a șaptea oară a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (creozot)Text cu relevanță pentru SEE.

13/Volumul 31
            
            
               RO
            
            
               Jurnalul Ofícial al Uniunii Europene
            
            
               173
            
         32001L0090
   
               L 283/41
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA 2001/90/CE A COMISIEI
   
   din 26 octombrie 2001
   de adaptare la progresul tehnic pentru a șaptea oară a anexei I la Directiva 76/769/CEE a Consiliului privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (creozot)
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/769/CEE a Consiliului din 27 iulie 1976 privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (1), astfel cum a fost modificată ultima dată prin Directiva 2001/41/CE a Parlamentului European și a Consiliului (2) și, în special, articolul 2a al celei dintâi, introdus de Directiva 89/678/CEE a Consiliului (3),
   întrucât:
   
               (1)
            
            
               Directiva 94/60/CE a Parlamentului European și a Consiliului din 20 decembrie 1994 de efectuare a celei de-a paisprezecea modificări a Directivei 76/769/CEE privind apropierea actelor cu putere de lege și a actelor administrative ale statelor membre referitoare la restricțiile privind introducerea pe piață și utilizarea anumitor substanțe și preparate periculoase (4) stabilește unele restricții privind introducerea pe piață și utilizarea creozotului.
            
         
               (2)
            
            
               Potrivit concluziilor unui studiu recent (5), creozotul are un potențial de a produce cancer mai important decât se credea anterior.
            
         
               (3)
            
            
               Studiul a fost înaintat Comitetului științific pentru toxicitate, ecotoxicitate și mediu (CȘTEM) pentru evaluare externă (6) și CȘTEM a ajuns la concluzia că studiul a fost bine conceput, că există dovezi științifice în spijinul avizului, că există un risc de cancer pentru consumatori provocat de creozotul cu un conținut de benzo-a-piren (BaP) mai mic de 0,005 % din masă și/sau de lemnul care conține asemenea creozot și că magnitudinea acestui risc oferă motive clare de îngrijorare.
            
         
               (4)
            
            
               Analiza avantajelor și dezavantajelor aplicării unor restricții privind introducerea pe piață și utilizarea creozotului (7) a arătat, printre altele, că majoritatea creozotului de uz industrial din Comunitate conține deja mai puțin de 0,005 % BaP din masă și a indicat că riscurile pentru sănătate provocate de asemenea creozot și/sau lemn care conține asemenea creozot ar trebui să fie mici în cadrul aplicațiilor industriale.
            
         
               (5)
            
            
               Directiva 98/8/CE a Parlamentului European și a Consiliului din 16 februarie 1998 privind introducerea pe piață a produselor biocide (8) va armoniza autorizarea biocizilor la nivel european și Regulamentul (CE) nr. 1896/2000 al Comisiei din 7 septembrie 2000 privind prima fază a programului prevăzut la articolul 16 alineatul (2) din Directiva 98/8/CE a Parlamentului European și a Consiliului privind produsele biocide (9) cere să fie evaluați prioritar conservanții pentru lemn în programul de revizuire instituit în conformitate cu Directiva 98/8/CE. Până la armonizarea normelor în conformitate cu Directiva 98/8/CE, este necesar ca restricțiile privind creozotul să fie adaptate la progresul tehnic.
            
         
               (6)
            
            
               Prezenta directivă nu aduce atingere Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă (10) de stabilire a cerințelor minime pentru protecția lucrătorilor și directivelor individuale ale acesteia în înțelesul articolului 16 alineatul (1) din directiva menționată, în special Directivei 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni (11) și Directivei 98/24/CE Consiliului din 7 aprilie 1998 privind protecția sănătății și securității lucrătorilor împotriva riscurilor legate de prezența agenților chimici la locul de muncă (12).
            
         
               (7)
            
            
               Măsurile prevăzute de prezenta directivă sunt conforme cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,
            
         ADOPTĂ PREZENTA DIRECTIVĂ:
   Articolul 1
   Anexa I la Directiva 76/769/CEE se adaptează la progresul tehnic astfel cum se prevede în anexă.
   Articolul 2
   (1)   Statele membre adoptă și publică până la 31 decembrie 2002 dispozițiile necesare pentru a se conforma prezentei directive. Statele membre informează de îndată Comisia cu privire la aceasta. Statele membre aplică aceste dispoziții cel târziu de la 30 iunie 2003.
   (2)   Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 4
   Prezenta directivă se adresează statelor membre.
   
      Adoptată la Bruxelles la 26 octombrie 2001.
      
         
            Pentru Comisie
         
         Erkki LIIKANEN
         
         
            Membru al Comisiei
         
      
   
   
      (1)  JO L 262, 27.9.1976, p. 24.
   
      (2)  JO L 194, 18.7.2001, p. 36.
   
      (3)  JO L 398, 30.12.1989, p. 24.
   
      (4)  JO L 365, 31.12.1994, p. 1.
   
      (5)  Dermal Carcinogenicity Study of two Coal Tar Products by Chronic Epicutateous Application in Male CD-1 Mice (78 weeks), raport final întocmit de Institutul Fraunhofer de Cercetări privind Toxicitatea și Aerosolii (Hanovra, Germania).
   
      (6)  Opinion on Cancer risk to consumers from Creosote containing less than 50 ppm benzo-[a]-pyrene and/or from wood treated with such Creosote and estimation of respective magnitude, aviz exprimat cu ocazia celei de a opta întâlniri plenare a CSTEM, Bruxelles, 4 martie 1999.
   Internet: http://europa.eu.int/comm/food/fs/sc/sct/out29-en.html
   
      (7)  Analysis on the Advantages and Drawbacks of Restrictions on the Marketing and Use of Creosote, Risk and Policy Analysts Limited (Norfolk, Regatul Unit).
   
      (8)  JO L 123, 24.4.1998, p. 1.
   
      (9)  JO L 228, 8.9.2000, p. 6.
   
      (10)  JO L 183, 29.6.1989, p. 1.
   
      (11)  JO L 196, 26.7.1990, p. 1.
   
      (12)  JO L 131, 5.5.1998, p. 11.
   ANEXĂ
   Punctul 32 din anexa I la Directiva 76/769/CEE se înlocuiește după cum urmează:
   
      
                  
                              „32.
                           
                           
                              Substanțe și preparate care conțin una sau mai multe dintre următoarele substanțe:
                              
                                          (a)
                                       
                                       
                                          creozot
                                          Nr. IESCE 232-287-5
                                          Nr. CAS 8001-58-9
                                       
                                    
                                          (b)
                                       
                                       
                                          ulei de creozot
                                          Nr. IESCE 263-047-8
                                          Nr. CAS 61789-28-4
                                       
                                    
                                          (c)
                                       
                                       
                                          distilate (gudron de cărbune), uleiuri naftalenice
                                          Nr. IESCE 283-484-8
                                          Nr. CAS 84650-04-4
                                       
                                    
                                          (d)
                                       
                                       
                                          ulei de creozot, fracție acenaftenică
                                          Nr. IESCE 292-605-3
                                          Nr. CAS 90640-84-9
                                       
                                    
                                          (e)
                                       
                                       
                                          distilate (gudron de cărbune), fracții superioare
                                          Nr. IESCE 266-026-1
                                          Nr. CAS 65996-91-0
                                       
                                    
                                          (f)
                                       
                                       
                                          ulei antracenic
                                          Nr. IESCE 292-602-7
                                          Nr. CAS 90640-80-5
                                       
                                    
                                          (g)
                                       
                                       
                                          gudron acid, cărbune, brut
                                          Nr. IESCE 266-019-3
                                          Nr. CAS 65996-85-2
                                       
                                    
                                          (h)
                                       
                                       
                                          creozot, lemn
                                          Nr. IESCE 232-419-1
                                          Nr. CAS 8021-39-4
                                       
                                    
                                          (i)
                                       
                                       
                                          ulei de gudron de joasă temperatură, alcalin
                                          Nr. IESCE 310-191-5
                                          Nr. CAS 122384-78-5
                                       
                                    
                        
               
                  
                              1.
                           
                           
                              Nu poate fi utilizat la tratamentul lemnului. De asemenea, lemnul astfel tratat nu poate fi introdus pe piață.
                           
                        
                              2.
                           
                           
                              Cu toate acestea, prin derogare:
                              
                                          (i)
                                       
                                       
                                          Referitor la substanțe și preparate: acestea pot fi utilizate pentru tratarea lemnului în instalații industriale sau în scopuri profesinale în conformitate cu legislația comunitară privind protecția lucrătorilor pentru retratare in situ numai dacă acestea conțin:
                                          
                                                      (a)
                                                   
                                                   
                                                      benzo-a-piren într-o concentrație mai mică de 0,005 % din masă
                                                   
                                                
                                                      (b)
                                                   
                                                   
                                                      și fenoli extractibili cu apă într-o concentrație mai mică de 3 % din masă.
                                                   
                                                Asemenea substanțe și preparate destinate utilizării la tratarea lemnului în instalații industriale sau în scopuri profesionale:
                                          
                                                      —
                                                   
                                                   
                                                      pot fi introduse pe piață numai în ambalaje cu capacitatea egală sau mai mare de 20 litri,
                                                   
                                                
                                                      —
                                                   
                                                   
                                                      nu pot fi vândute consumatorilor.
                                                   
                                                Fără a aduce atingere aplicării altor dispoziții comunitare privind clasificarea, ambalarea și etichetarea substanțelor și preparatelor periculoase, ambalajele acestor substanțe și preparate trebuie să fie marcate lizibil și permanent cu textul «Numai pentru utilizare în instalații industriale sau în scopuri profesionale».
                                       
                                    
                                          (ii)
                                       
                                       
                                          Referitor la lemnul tratat în instalații industriale sau în scopuri profesionale în conformitate cu punctul (i) care este introdus pe piață pentru prima dată sau retratat in situ: este permis numai pentru uz industrial sau profesional, de exemplu la căile ferate, la transmisia puterii electrice și în telecomunicații, pentru garduri, în scopuri agricole (de exemplu la țărușii pentru sprijinirea pomilor) și în porturi și căi navigabile.
                                       
                                    
                                          (iii)
                                       
                                       
                                          Referitor la lemnul care a fost tratat cu substanțele enumerate la punctul 32 literele (a)-(i) înainte de punerea în aplicare a prezentei directive: interdicția de la punctul 1 privind introducerea pe piață nu se aplică atunci când acesta se introduce pe piață la mâna a doua pentru a fi reutilizat.
                                       
                                    
                        
                              3.
                           
                           
                              Cu toate acestea, lemnul tratat menționat la punctul 2 subpunctele (ii) și (iii) nu poate fi utilizat:
                              
                                          —
                                       
                                       
                                          în interiorul clădirilor, indiferent de scop,
                                       
                                    
                                          —
                                       
                                       
                                          la jucării,
                                       
                                    
                                          —
                                       
                                       
                                          la terenurile de joacă,
                                       
                                    
                                          —
                                       
                                       
                                          în parcuri, grădini și locuri de recreere în aer liber atunci când există riscul contactului frecvent cu pielea,
                                       
                                    
                                          —
                                       
                                       
                                          la fabricarea mobilierului de grădină cum ar fi mesele de picnic,
                                       
                                    
                                          —
                                       
                                       
                                          la fabricarea și utilizarea și la orice retratare a:
                                          
                                                      —
                                                   
                                                   
                                                      containerelor destinate culturilor agricole,
                                                   
                                                
                                                      —
                                                   
                                                   
                                                      ambalajelor care pot veni în contact cu materiile prime, intermediare sau produsele finite destinate consumului uman și/sau animal,
                                                   
                                                
                                                      —
                                                   
                                                   
                                                      altor materiale care pot contamina produsele menționate mai sus.”